CELEX: 32017D0265
Language: el
Date: 2017-02-14 00:00:00
Title: Απόφαση (ΕΕ) 2017/265 της Επιτροπής, της 14ης Φεβρουαρίου 2017, για τη συμπερίληψη της κυβέρνησης των Βορειοδυτικών Εδαφών του Καναδά ως αναγνωρισμένου οργανισμού στον κατάλογο που αναφέρεται στο άρθρο 3 του εκτελεστικού κανονισμού (ΕΕ) 2015/1850 για τον καθορισμό λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίου προϊόντων φώκιας [κοινοποιηθείσα υπό τον αριθμό C(2017) 757]

16.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 39/43
            
         ΑΠΌΦΑΣΗ (ΕΕ) 2017/265 ΤΗΣ ΕΠΙΤΡΟΠΉΣ
   της 14ης Φεβρουαρίου 2017
   για τη συμπερίληψη της κυβέρνησης των Βορειοδυτικών Εδαφών του Καναδά ως αναγνωρισμένου οργανισμού στον κατάλογο που αναφέρεται στο άρθρο 3 του εκτελεστικού κανονισμού (ΕΕ) 2015/1850 για τον καθορισμό λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίου προϊόντων φώκιας
   
      
         [κοινοποιηθείσα υπό τον αριθμό C(2017) 757]
      
   
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον εκτελεστικό κανονισμό (ΕΕ) αριθ. 2015/1850 της Επιτροπής, της 13ης Οκτωβρίου 2015, για τον καθορισμό λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίου προϊόντων φώκιας (1), και ιδίως το άρθρο 3,
   Εκτιμώντας τα ακόλουθα:
   
               (1)
            
            
               Το άρθρο 3 του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου (2) θεσπίζει τους όρους υπό τους οποίους επιτρέπεται να διατίθενται στην αγορά της Ένωσης τα προϊόντα φώκιας που προέρχονται από τη θήρα στην οποία επιδίδονται οι Inuit ή άλλες αυτόχθονες κοινότητες. Η συμμόρφωση με τους εν λόγω όρους πρέπει να πιστοποιείται από αναγνωρισμένο φορέα, τη στιγμή κατά την οποία τα προϊόντα φώκιας διατίθενται στην αγορά.
            
         
               (2)
            
            
               Το άρθρο 3 του εκτελεστικού κανονισμού (ΕΕ) 2015/1850 ορίζει τις προϋποθέσεις που οφείλουν να πληρούν οι οντότητες ώστε να μπορούν να περιλαμβάνονται στον κατάλογο αναγνωρισμένων οργανισμών για τους σκοπούς του άρθρου 3 του κανονισμού (ΕΚ) αριθ. 1007/2009.
            
         
               (3)
            
            
               Η εμπορία προϊόντων φώκιας που προέρχονται από τη θήρα στην οποία επιδίδονται οι Inuit ή άλλες αυτόχθονες κοινότητες πρέπει να συνοδεύεται από έγγραφο αναγνωρισμένου οργανισμού που βεβαιώνει ότι πληρούνται οι προϋποθέσεις που ορίζονται στον εκτελεστικό κανονισμό (ΕΕ) αριθ. 2015/1850.
            
         
               (4)
            
            
               Η Επιτροπή έλαβε στις 22 Νοεμβρίου 2016 αίτηση από την κυβέρνηση των Βορειοδυτικών Εδαφών ώστε να πιστοποιηθεί ως αναγνωρισμένος οργανισμός για τους σκοπούς του άρθρου 3 παράγραφος 1α του κανονισμού (ΕΚ) αριθ. 1007/2009. Η αίτηση συνοδευόταν από τα δικαιολογητικά που απαιτούνται σύμφωνα με το άρθρο 3 του εκτελεστικού κανονισμού (ΕΕ) 2015/1850.
            
         
               (5)
            
            
               Η Επιτροπή προέβη σε αξιολόγηση βάσει των υποβληθέντων δικαιολογητικών ώστε να καθοριστεί κατά πόσον η κυβέρνηση των Βορειοδυτικών Εδαφών πληροί τις προϋποθέσεις ώστε να είναι αναγνωρισμένος οργανισμός σύμφωνα με τον εκτελεστικό κανονισμό (ΕΕ) 2015/1850.
            
         
               (6)
            
            
               Η Επιτροπή κατέληξε στο συμπέρασμα ότι η κυβέρνηση των Βορειοδυτικών Εδαφών πληροί όλες τις προϋποθέσεις του άρθρου 3 παράγραφος 1 του εκτελεστικού κανονισμού (ΕΕ) 2015/1850 και ότι η κυβέρνηση των Βορειοδυτικών Εδαφών θα πρέπει να συμπεριληφθεί στον κατάλογο των αναγνωρισμένων οργανισμών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κυβέρνηση των Βορειοδυτικών Εδαφών θεωρείται αναγνωρισμένος οργανισμός για τους σκοπούς του άρθρου 3 του εκτελεστικού κανονισμού (ΕΕ) 2015/1850.
   Άρθρο 2
   Το περιεχόμενο της παρούσας απόφασης θα δημοσιευτεί στον ιστότοπο της Επιτροπής χωρίς καθυστέρηση.
   Άρθρο 3
   Η παρούσα απόφαση απευθύνεται στην κυβέρνηση των Βορειοδυτικών Εδαφών του Καναδά.
   
      Βρυξέλλες, 14 Φεβρουαρίου 2017.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 271 της, 16.10.2015, σ. 1.
   
      (2)  Κανονισμός (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, περί εμπορίου προϊόντων φώκιας (ΕΕ L 286 της 31.10.2009, σ. 36).